У Смаргоні падвялі вынікі конкурсу “Бібліятэкар у вобразе”. Удзельнікі з 5 гарадскіх і 10 сельскіх кніжніц раёна дэманстравалі гледачам сцэнкі, у якіх самі бібліятэкары выступалі ў вобразах вядомых літаратурных герояў. Метадыст аддзела бібліятэчнага маркетынгу Смаргонскай раённай бібліятэкі Аксана Мамай напісала, што больш за ўсіх журы ўразіла інтэрпрэтацыя Кацярыны Махнач і Настассі Кезік “Ліста Таццяны” з паэмы Аляксандра Пушкіна “Яўген Анегін”. Прызамі другой ступені адзначана “трупа” ў складзе Кацярыны Варанішча, Марыі Шэляг і Яўгеніі Гурштыновіч за сцэнку па кнізе Пятра Васючэнкі “Жылі-былі паны Кубліцкі ды Заблоцкі”.